**Par atklātu konkursu**

**“PAŠTECES KANALIZĀCIJAS TĪKLA PLŪSMAS/LĪMEŅA MĒRĪŠANAS IEKĀRTU PIEGĀDE UN UZSTĀDĪŠANA”**

**(identifikācijas Nr.RŪ-2024/225)**

Rīgā, 2024.gada 27.novembrī

**Papildu informācija Nr.2**

Ar šo iepirkuma komisija sniedz atbildes uz ieinteresētā piegādātāja jautājumu par atklāta konkursa “Pašteces kanalizācijas tīkla plūsmas/līmeņa mērīšanas iekārtu piegāde un uzstādīšana” (identifikācijas Nr.RŪ-2024/225, turpmāk – atklāts konkurss) nolikumu:

**1.jautājums:**

Atklāta konkursa nolikuma 2.1.pielikumā “Tehniskā specifikācija” 1.19.punktā norādīts, ka “*2 (divu) gadu garantijas periodā, pie lietus notekūdens pieteces, kad kolektors applūst (gadījumā, ja tāds režīms iestājas), ir jāveic jauno mērītāju pārbaude un ieregulēšana/verifikācija (gadījumā, ja tāda ir pamatota un nepieciešama), jāizveido un jāiesniedz Pasūtītājam katra mērītāja “Mērīšanas protokols”, kurā norādīta vismaz: identifikācija, mērītāja vieta, galvenie parametri, verifikācijas metode, iestatītie dati, nomērītie dati (vismaz 1 stunda), un kurā apliecināta mērīšanas datu precizitāte atbilstoši ražotāja specifikācijā noteiktai.*”

Jautājums: Kāds ir maksimālais Atklāta konkursa nolikuma 2.1.pielikumā “Tehniskā specifikācija” 1.19.punktā norādīto darbu skaits, ko plānots veikt 2 gadu garantijas laikā?

**1.atbilde:**

Atklāta konkursa nolikuma 2.1.pielikumā “Tehniskā specifikācija” 1.19.punktā norādītā mērītāju pārbaude un ieregulēšana/verifikācija jāveic vienu reizi garantijas ietvarā. Mērītāji (sensori), kas tiks uzstādīti iepirkuma ietvaros, ir paredzēti avārijas gadījumiem, kad kolektori tiek appludināti un esošie mērītāji (sensori) vairs nespēj veikt mērījumus, savukārt jaunie mērītāji (sensori) šādos apstākļos spēj funkcionēt. Mērītājus (sensorus), kas tiks uzstādīti iepirkuma ietvaros, uzreiz pēc to uzstādīšanas, visticamāk, nebūs iespējams pārbaudīt un verificēt, jo kolektoros nebūs atbilstošs ūdens līmenis, lai mērītāji (sensori) sāktu darboties. Garantijas periodā (divu gadu laikā), kad kolektoros tiks sasniegti nepieciešamie līmeņi (kas notiek periodiski, piemēram, lietus laikā), piegādātājam būs jāveic mērītāju (sensoru) pārbaude un ieregulēšana/verifikācija un jāiesniedz Pasūtītājam informācija, kas norādīta Atklāta konkursa nolikuma 2.1.pielikumā “Tehniskā specifikācija” 1.19.punktā.